Beinamputerte Pistorius får løpe stafett i OL
Pistorius klarte ikke OL-kravet på 400 meter sist uke, men 25-åringen får likevel OL-billett. Stafettlaget består også av Willem de Beer, Ofentse Mogawane og Shaun de Jager. - I dag er en av de beste dagene i livet mitt. Jeg skal være i London under både OL og Paralympics. Takk til alle som har gjort meg til den utøveren jeg er i dag. Gud, familie og venner, konkurrenter og tilhengere. Dere spilte alle en rolle, skrev Pistorius på Twitter. Han har fått kallenavnet «Blade Runner» fordi han løper med protese på begge bein. Pistorius var med på det sørafrikanske laget som tok VM-sølv i fjor, men da løp han ikke i finalen.
Beinamputerte Oscar Pistorius er tatt ut på det sørafrikanske stafettlaget på 4 x 400 meter i London-OL.